section_heading: Mitovi i istina
paragraph_text: To su bili ljudi posebno uvježbani nizu teških vještina. Bili su uvježbani da znaju brzo trčati, ali ne samo prema naprijed već i bočno i unatrag. Mogli su se penjati po bilo kojoj površini golim rukama ili uz pomoć kuka ili drugih pomagala, kao i održavati ravnotežu u nemogućim uvjetima te se brzo kretati u nemogućim uvjetima. Mogli su plivati iznad vode i kretati se pod njom, skrivati se satima u močvari dišući pomoću trske. Nindže su također bili stručnjaci u nizu borilačkih tehnika i znali su upotrebljavati sve vrste oružja, uključujući mnoga koja su oni sami izmislili i razvili.